
Text rozhodnutia
Súd: Krajský súd Bratislava Spisová značka: 3Co/329/2014 Identifikačné číslo súdneho spisu: 1014893973 Dátum vydania rozhodnutia: 30. 06. 2014 Meno a priezvisko sudcu, VSÚ: JUDr. Roman Bolebruch ECLI: ECLI:SK:KSBA:2014:1014893973.1 Uznesenie Krajský súd v Bratislave v právnej veci navrhovateľky: Gabriela Cebová, bytom Q. XX, Bratislava, proti odporcovi: Peter Palko, trvale bytom J. XX, Bratislava, t.č. ul. E. 1, Y., o zaplatenie 32.131,70 eura s prísl., na odvolania odporcu proti uzneseniam Okresného súdu Bratislava V č.k. 39C/396/2010-201, zo dňa 24.5.2013 a č.k. 39C/396/2010-208, zo dňa 12.11.2013, takto r o z h o d o l : I. Napadnuté uznesenie súdu prvého stupňa č.k. 39C/396/2010-208, zo dňa 12.11.2013, p o t v r d z u j e . II. Napadnuté uznesenie súdu prvého stupňa č.k. 39C/396/2010-201, zo dňa 24.5.2013, p o t v r d z u j e . o d ô v o d n e n i e : Súd prvého stupňa uznesením č.k. 39C/396/2010-208, zo dňa 12.11.2013 nepriznal odporcovi oslobodenie od súdnych poplatkov. V odôvodnení uviedol, že navrhovateľka sa v konaní domáhala zaplatenia 32.131,70 eura s prísl. Rozsudkom č.k. 39C/396/2010-51, zo dňa 25.11.2011 návrhu vyhovel; rozsudok bol potvrdený rozsudkom Krajského súdu v Bratislave č.k. 2Co/346/2012-195, 2Co/414/2012 a 2Co/140/2013, zo dňa 20.3.2013. Uznesením č.k. 39C/396/2010-201, zo dňa 24.5.2013 uložil odporcovi povinnosť zaplatiť súdny poplatok za návrh na začatie konania vo výške 1.927,50 eura. Podaním zo dňa 9.10.2013 odporca požiadal o oslobodenie od súdnych poplatkov s poukazom na finančnú situáciu, ktorá mu neumožňuje poplatok zaplatiť. Súd prvého stupňa mal za to, že u odporcu nie je splnená podmienka na priznanie požadovaného oslobodenia (že na jeho strane nejde o svojvoľné alebo zrejme bezúspešné uplatňovanie alebo bránenie práva), nakoľko vo veci samej nebol úspešný. Na uvedenom základe mu oslobodenie od súdnych poplatkov v zmysle § 138 ods. 1 O.s.p. nepriznal. Proti uzneseniu podal odporca odvolanie. Odvolací súd viazaný rozsahom a dôvodmi odvolania (§ 212 ods. 1 O.s.p.) preskúmal vec bez nariadenia pojednávania podľa § 214 ods. 2 O.s.p. a dospel k záveru, že odvolanie nie je dôvodné. Napadnuté uznesenie súdu prvého stupňa č.k. 39C/396/2010-208, zo dňa 12.11.2013 potvrdil (výrok I.), pretože je vecne správne a nakoľko sa v celom rozsahu stotožňuje s jeho odôvodnením, konštatuje správnosť jeho dôvodov (§ 219 ods. l, 2 O.s.p.). II. Súd prvého stupňa uznesením č.k. 39C/396/2010-201, zo dňa 24.5.2013, uložil odporcovi povinnosť zaplatiť súdny poplatok za návrh na začatie konania vo výške 1.927,50 eura. V odôvodnení uviedol, že navrhovateľka sa v konaní domáhala zaplatenia 32.131,70 eura s prísl. Uznesením č.k. 39C/396/2010-37, zo dňa 11.10.2011 jej priznal oslobodenie od súdnych poplatkov. S prihliadnutím na výsledok konania preto zaviazal odporcu v zmysle § 2 ods. 2 zákona č. 71/1992 Zb. na zaplatenie súdneho poplatku, ktorého výšku vyčíslil podľa položky 1 písm. a) sadzobníka súdnych poplatkov zákona č. 71/1992 Zb. Proti uzneseniu podal odporca odvolanie a žiadal napadnuté uznesenie zrušiť a priznať mu oslobodenie od súdnych poplatkov. Odvolací súd viazaný rozsahom a dôvodmi odvolania (§ 212 ods. 1 O.s.p.) preskúmal vec bez nariadenia pojednávania podľa § 214 ods. 2 O.s.p. a dospel k záveru, že odvolanie nie je dôvodné. Nakoľko navrhovateľka bola oslobodená od súdnych poplatkov a jej návrhu súd prvého stupňa vyhovel, pričom odporcovi nebolo priznané oslobodenie od súdnych poplatkov, je odporca povinný v zmysle § 2 ods. 2 zákona č. 71/1992 Zb. zaplatiť súdny poplatok za návrh. Odvolací súd preto napadnuté uznesenie súdu prvého stupňa č.k. 39C/396/2010-201, zo dňa 24.5.2013 ako vecne správne v zmysle § 219 ods. 1 O.s.p. potvrdil (výrok II.). Toto rozhodnutie prijal senát Krajského súdu v Bratislave pomerom hlasov 3:0. Poučenie: Proti tomuto uzneseniu odvolanie nie je prípustné.

